ยามาฮ่า กวาดแชมป์ รุ่น 1,000 ซีซี รายการ R2M SuperBikes 1,000
ยามาฮ่า ไรเดอร์ส คลับ เรซซิ่งทีม ที่โชว์ฟอร์มแกร่งทะยานคว้าชัยศึกชิงแชมป์ประเทศไทยในรายการแข่งขัน R2M Thailand SuperBikes 2015 สนามที่ 2 โดย อนุชา นาคเจริญศรี คว้าชัยรุ่น R2M SuperBikes 1,000 Professional SB-1 
8 ก.ย. 2558


นายธีระพงษ์ โอภาสกรกุล (คนกลาง) ผู้จัดการทั่วไปอาวุโส ฝ่ายบริการ อะไหล่ และความพึงพอใจลูกค้า บริษัท ไทยยามาฮ่ามอเตอร์ จำกัด ร่วมแสดงความยินดีกับ 2 นักแข่ง สังกัด ยามาฮ่า ไรเดอร์ส คลับ เรซซิ่งทีม ที่โชว์ฟอร์มแกร่งทะยานคว้าชัยศึกชิงแชมป์ประเทศไทยในรายการแข่งขัน R2M Thailand SuperBikes 2015 สนามที่ 2 โดย อนุชา  นาคเจริญศรี คว้าชัยรุ่น R2M SuperBikes 1,000 Professional SB-1 
พร้อมกับทำสถิติความเร็วต่อรอบดีที่สุดของสนาม ไทยแลนด์ เซอร์กิต อ.นครชัยศรี จ.นครปฐม จากการขับขี่รถคู่ใจ YZF-R1 โมเดล 2015 กระชากคันเร่งกดเวลาต่อรอบลงมาอยู่ที่ 1’20.383 นาที ซึ่งเป็นสถิติที่ไม่เคยมีใครทำได้มาก่อนอีกด้วย ส่วน อานนท์ สังวาลย์ บิดนำเดี่ยวทิ้งห่างคู่แข่งแบบม้วนเดียวจบ คว้าชัยใน รุ่น R2M SuperStock 1,000 และใน รุ่น SuperSport 600 อนุภาพ ซามูล เข้าเส้นชัย คว้าอันดับที่ 2 